stanford-oval/wikipedia huggingface dataset:
קרחון רושריי

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  72°11′00″S 101°10′01″W﻿ / ﻿72.1833°S 101.167°W﻿ / -72.1833; -101.167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רושריי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון רושריי
 
תצלום לוויין של האי ת'רסטון
קרחון רושריי (באנגלית: Rochray Glacier) הוא קרחון באי ת'רסטון המצוי בסמוך לקצה הצפון-מערבי של ארץ אלזוורת', שבאנטארקטיקה.
אורכו של הקרחון 9.3 קילומטרים.
הקרחון ממוקם בסמוך ממזרח לגבעת הנדרסין.
הקרחון זורם לכיוון דרום, ונשפך במצר פיקוק אל מדף הקרח אבוט.
נונאטאק ג'ורדן מפריד בין מוצאו של קרחון רושריי, לבין מוצאו של קרחון קוקס.
היסטוריה > גילוי ומיפוי הקרחון

הקרחון מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), בדצמבר 1946.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם לוטננט זוטר (Lieutenant (junior grade)) סמיול רושריי (Samuel Rochray), מצי ארצות הברית, שהיה טייס מסוקים על אוניית צי ארצות הברית גליישר (USS Glacier), בעונת המחקר (הקיץ האנטארקטי) בפברואר 1960.
רושריי ביצע מספר טיסות, במסגרתן התגלו אזורים באי ת'רסטון, שלא התגלו קודם לכן.
קרב כף מטפן

קרב כף מטפן היה קרב ימי גדול שהתקיים במלחמת העולם השנייה בים התיכון דרומית לכף מטפן וליד האי גאודו מדרום לכרתים בתאריכים 27 במרץ 1941 - 29 במרץ 1941, בין כוח ימי בריטי שחוזק בכוח אוסטרלי בפיקודו של אנדרו קנינגהם ובין כוח ימי של הצי המלכותי האיטלקי. הקרב הסתיים בניצחון בריטי מכריע וקבע את עליונותו של הצי המלכותי הבריטי במימי הים התיכון עד תום המלחמה.
הניצחון הבריטי הושג בחלקו הגדול הודות למידע מודיעיני מדויק על תנועות הצי האיטלקי שהועבר אליהם על ידי יחידת מפענחי הצפנים בבלצ'לי פארק.
רקע היסטורי

בניטו מוסוליני שאף כל הזמן לעליונות הצי האיטלקי בים התיכון אותו כינה "הים שלנו" (Mare Nostrum). הצי האיטלקי (Regia Marina) ניהל מספר קרבות עם הבריטים אבל לאחר תבוסתו בקרב טאראנטו הוא הסתגר בבסיסיו בנמלים. בתחילת 1941 החליטו האיטלקים בעידוד הגרמנים, לצאת במבצע גדול כדי לסלק את הבריטים ממימי הים התיכון בסביבת כרתים.
ההכנות לקרב

בסוף מרץ 1941 הצליחו הבריטים לפענח את קוד האניגמה של הצי האיטלקי. הם פענחו את הודעת הצי שדיברה על שליחת כוח ימי גדול לתקוף את שיירות הצי הבריטי ליוון ליד כרתים. המסר הועבר מיד למפקד שייטת הים התיכון אדמירל אנדרו קנינגהם שהחל מיד לארגן את כוחותיו לפגישה מכרעת עם האיטלקים. כדי שהאיטלקים לא יחשדו שהצופן שלהם פוענח הוא שלח מטוס סיור ש"גילה" את אוניות האיטלקים. מלבד זה, כדי להראות שהעסקים כרגיל, הוא בילה זמן קצר לפני הפעולה במועדון גולף באלכסנדריה והשתדל להיראות רגוע לפני הקונסול היפני שהיה שם. בחסות החשיכה הצליח לחמוק בחשאי ולעלות על ספינת הדגל שלו וורספייט. בגלל המצב בבלקן היה רוב הכוח הימי הבריטי מרוכז במזרח הים התיכון. שייטת אחת הייתה באלכסנדריה ושייטת נוספת עגנה בנמל פיראוס בפיקודו של אדמירל הנרי פרידהם-וויפל. הכוח כלל גם כמה משחתות וסיירות של הצי המלכותי האוסטרלי. זמן קצר לפני כן נוספה לשייטת נושאת המטוסים פורמידבל שעל סיפונה 13 מטוסי קרב פיירי פולמאר, ו-14 מפציצי טורפדו - 10 מסוג פיירי אלבקור ו-4 מסוג פיירי סורדפיש.
לאדמירל אנג'לו איצ'ינו לא הייתה נושאת מטוסים ושיתוף הפעולה שלו עם חיל האוויר האיטלקי (Regia Aeronautica) היה גרוע. זו הייתה אחת הסיבות החשובות לתבוסתו. הוא ניהל את הקרב מעל ספינת הדגל שלו ויטוריו ונטו.
ב-26 במרץ 1941 יצא איצ'ינו מנמל נאפולי על סיפון ויטוריו ונטו מלווה בארבע משחתות. במסעו מזרחה הצטרפו אליו סיירות ומשחתות שיצאו מברינדיזי, טאראנטו ומסינה. לא היה לו מכשור מכ"ם וגם המודיעין שקבל לא העריך נכונה את כוח השייטת הבריטית.
הקרב

ב-27 במרץ 1941 הבחין איצ'ינו במטוס סיור ימי בריטי וידע שנתגלה. הודות למפענחים שהיו על ויטוריו ונטו למד שנושאת המטוסים פורמידבל נמצאת בכוח הבריטי הוא עצר את הכוח וחיכה להוראות מרומא. איצ'ינו ציפה שיקבל הוראה לחזור, אבל מפקדת הצי (ה-Supermarina) חששה מהשלכות החלטה זו על הגרמנים, ולכן הורתה לו להמשיך.
עם שחר 28 במרץ 1941 שלח איצ'ינו שני מטוסי סיור שגילו את השייטת של פרידהם-וויפל דרומית לאי גאודו (כיום - גבדוס, דרומית לכרתים). איצ'ינו פתח באש ראשונה והבריטים השיבו. לאחר מאות פגזים משני הצדדים עם פגיעות קלות בסיירות הבריטיות, ניתק איצ'ינו מגע. בינתיים הגיע לאזור קנינגהם עם נושאת המטוסים שלו פורמידבל.
הקרב > התקפות האוויר

ב-09.38 שלח קנינגהם מפציצי טורפדו לעבר הויטוריו ונטו אבל הם הונסו על ידי תותחיה. איצ'ינו החליט לסגת לטאראנטו.
ב-12.09 הותקפה הויטוריו ונטו בשנית ונגרם לה נזק. תותחי האנייה פגעו באחד המטוסים והוא נפל לים ושלושת אנשי צוותו נהרגו.
התקפות נוספות היו ב-19:36 ו-19:50 והסיירת הכבדה פולה נפגעה קשות ונאלצה לעצור. הסיירות הכבדות פיומה וזארה חשו אליה בעוד ששאר השיירה המשיכה לעבר טראנטו.
הקרב > קרב הלילה

איצ'ינו הורה למספר סיירות ומשחתות לעזור ולחלץ את מלחי פולה ולנסות לגרור אותה. הוא היה כאמור ללא ציוד מכ"ם ולא הבחין באוניות הבריטים המתקרבות. שאר השיירה האיטלקית מיהרה לסגת לעבר טאראנטו. בשעה 22:00 הבחין קנינגהם על מסכי המכ"ם, דרומית לכף מטפן, בצללית של אונייה שחשב אותה לויטוריו ונטו אבל למעשה זו הייתה פולה. כן נתגלו להם צלליות נוספות. האניות הבריטיות הצליחו להגיע למרחק של 3,500 מטר מבלי שנתגלו. לפקודתו של קנינגהם הוארו לפתע אוניות האיטלקים על ידי זרקורים והחל ירי תותחים מטווח קצר. תוך זמן קצר נפגעו הסיירות הכבדות זארה ופיומה וטבעו על צוותיהם. מלחי פולה נטשו את האונייה לפני שטובעה. כן נפגעו וטבעו המשחתות ויטוריו אלפיירי ו-ג'וסוא קארדוצ'י. 2,300 מלחים איטלקים נהרגו. 1,015 ניצלו על ידי הבריטים. בעלות השחר של 29 במרץ 1941 ניתק קנינגהם מגע בגלל חשש להתקפת מטוסים גרמנים, אבל הודיע לאיטלקים על מקום הקרב. האיטלקים שלחו למקום אוניית בית חולים שחילצה עוד 160 מלחים.
תוצאות הקרב

אם קרב טראנטו היה תבוסה בעיקר פסיכולוגית לצי המלכותי האיטלקי הרי התבוסה בקרב מטפן הייתה הגדולה ביותר שלו בים התיכון וממנה לא התאושש עד ליציאת איטליה מהמלחמה וכניעת הצי שלה לבריטים במלטה ב-11 בספטמבר 1943.
קנינגהם ביקר בבלצ'לי פארק והודה למפענחי קוד האניגמה על תרומתם החשובה לניצחון בקרב זה. הוא הביע את צערו על כך שלא המשיך לרדוף ולטבע את הויטוריו ונטו.
רוברט בראונינג

| --- | --- |

 לידה:  7 במאי 1812 לונדון, הממלכה המאוחדת של בריטניה הגדולה ואירלנד 
 פטירה:  12 בדצמבר 1889 (בגיל 77) ונציה, איטליה 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 מקום קבורה:  פינת המשוררים 
 מקום לימודים:  יוניברסיטי קולג' לונדון 
 שפות היצירה:  אנגלית 
 יצירות בולטות:  The Ring and the Book 
 בן או בת זוג:  אליזבת בארט בראונינג (13 בספטמבר 1846–29 ביוני 1861) 
 צאצאים:  Robert Barrett Browning 
 חתימה:   
 
רוברט בראונינג (באנגלית: Robert Browning; ‏7 במאי 1812 - 12 בדצמבר 1889) היה משורר ומחזאי בריטי, מגדולי המשוררים האנגלים בתקופה הוויקטוריאנית.
חייו ויצירתו

רוברט בראונינג נולד בקמברוול, אחד מפרבריה של לונדון. אמו, שרה-אנה לבית וידמן, ממוצא גרמני וסקוטי, הייתה פסנתרנית מוכשרת, ואביו, רוברט בראונינג האב, שעבד כפקיד בנק, היה אדם משכיל ואספן עתיקות, ובביתו היה אוסף גדול של ספרים נדירים.
חלק גדול מהשכלתו קיבל רוברט בראונינג מאביו, ומקריאה באוסף של 6,000 הספרים שהיו בביתו. הוא היה תלמיד מבריק, ועד גיל 14 כבר שלט ביוונית, בלטינית ובצרפתית. בנוסף הדריכו אותו בביתו מורים פרטיים במוזיקה, בציור וברכיבה על סוסים. ב-1825 קיבל במתנה ספר שירים של פרסי ביש שלי, ובהתלהבותו ביקש ליום הולדתו את כל ספריו של המשורר. הוא ניסה לחקות את שלי בכך שהכריז שהוא צמחוני ואתאיסט. אבל למרות התלהבות זו לא התחיל לכתוב שירים עד גיל 20. כשהתחיל לחבר שירה, עשה זאת בהשפעת סגנונו של שלי.
ב-1828 נרשם לאוניברסיטת לונדון, אך עד מהרה עזב את הלימודים, כשהוא מעדיף ללמוד בקצב שלו.  ב-1833 פרסם בעילום שם את יצירתו הראשונה "פאולין" Pauline, וב-1835 הוציא לאור את האפוס "פאראצלסוס", שזכה להערכה רבה. בשנת 1840, הוציא לאור לאחר שבע שנות עבודה את הפואמה הארוכה "סורדלו" (Sordello), העוסקת בטרובדור בן המאה ה-13 סורדלו דה גויטו. היצירה דרשה ידע היסטורי רב, נחשבה בזמנו לשיר סתום, והפחיתה מהמוניטין שלו כמשורר.
הוא ניסה לכתוב דרמה, אך למרות שהמחזות שכתב לא הצליחו, הם השפיעו רבות על סגנונם על משוררים שבאו אחריו.
ב-1844, לאחר שקרא משיריה של אליזבת ברט, החל להתכתב עמה. הם נפגשו ב-1845, והתחתנו ב-1846 למרות התנגדותו של אביה של אליזבת. הזוג עבר להתגורר באיטליה, תחילה בפיזה ואחר כך בפירנצה. ב-1849 נולד בנם, ובאותה שנה פרסם בראונינג את ספר השירים שלו "אוסף שירים", Collected Poems. ב-1855 יצא לאור ספרו "גברים ונשים" (Men and Women), שנכתב בהשראתה של אליזבת והוקדש לה. ספר זה נחשב בין יצירותיו הטובות ביותר, אך כשפורסם לא זכה לתשומת לב מיוחדת. אשתו הייתה באותם ימים משוררת מוערכת וידועה יותר ממנו.
אליזבת בארט בראונינג מתה ב-1861, ובראונינג ובנו שבו ללונדון. הוא המשיך לפרסם שירים, וב-1864 פרסם את Dramatis Personae הכולל את שירו המפורסם "רבי בן עזרא" (Rabbi ben Ezra) שנכתב לאור התרשמותו של בראונינג מרעיונותיו של רבי אברהם אבן עזרא.
בשנים 1869-1868 הוציא לאור את "הטבעת והספר" (The Ring and the Book), אפוס בן עשרים ואחת אלף שורות, המספר את סיפורו של משפט רצח שנערך ברומא בשנת 1698, מנקודות מבט שונות. ליצירה עומק פילוסופי, פסיכולוגי ורוחני, יותר מכל יצירה אחרת של בראונינג. היא נחשבה ליצירת המופת שלו, הייתה בזמנו יצירתו המצליחה ביותר, ובזכותה נחשב לאחד מגדולי המשוררים האנגלים של זמנו.
בראונינג זכה בתוארי כבוד, והשתייך לחוגים הספרותיים בלונדון. הוא פרסם יותר מ-15 ספרים עד מותו ב-1889, באותה שנה פורסם ספר השירים האחרון שלו Asolando. בראונינג נקבר בפינת המשוררים שבמנזר וסטמינסטר.
לקריאה נוספת

ראובן אבינועם, מבחר שירת אנגליה, ע' 430-417, מסדה: תל אביב תשט"ז.
יהודה אטלס, "רוברט בראונינג: אבות אכלו בוסר", בספר ילדים גדולים (כרך 1, עמ' 58-45), הוצאת ידיעות אחרונות, 2003.
Richard S. Kennedy, The Dramatic Imagination of Robert Browning: a Literary Life, University of Missouri Press, 2007 (הספר בקטלוג ULI)
Donald Thomas, Robert Browning, a Life Within Life, Weidenfeld and Nicolson, 1982 (הספר בקטלוג ULI)
Maisie Ward, Robert Browning and his World, Holt, Rinehart and Winston, 1969 (הספר בקטלוג ULI)
S. Wood, Robert Browning: a Literary Life, Palgrave Macmillan, 2001 (הספר בקטלוג ULI)
Julia Markus, Dared and Done: the Marriage of Elizabeth Barrett and Robert Browning, A.A. Knopf, 1995 (הספר בקטלוג ULI)
Stefan Hawlin, The Complete Critical Guide to Robert Browning, Routledge, 2002 (הספר בקטלוג ULI)
Clyde del Ryals, The Life of Robert Browning: a Critical Biography, Blackwell, 1993 (הספר בקטלוג ULI)
רובאי מהודר

| רובאי מהודר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עדניים
סוג:: עדני רובאי
מין:: רובאי מהודר
שם מדעי
 Ptiloris magnificus ‏וייו, 1819

רובאי מהודר (שם מדעי: Ptiloris magnificus) הוא מין של ציפור שיר טרופית ממשפחת העדניים. בטבע הוא מצוי בגינאה החדשה וצפון קווינסלנד באוסטרליה.
מאפיינים

הרובאי הוא ציפור באורך 34 ס"מ ובעלת דו-צורתיות זוויגית. הזכר שחור ובעל "סינר" על החזה בצבע כחול בוהק המתפשט עד תחתית סנטרו, מה שנתן לו את שמו. תחת החזה ישנו פס שחור ותחתיו פס דק ירקרק והבטן חומה-זהובה. על הראש "כיפה" בצבע כחול בוהק. המקור אפור והפה צהוב. הנקבה לעומתו חומה עם בטן לבנה משורטטת בשחור. היא גם קטנה יותר מהזכר.
בעדני זה המאפיין הבולט הוא כנפיו הגדולות נפרשות לצדדים ויוצרות מראה של מניפה גדולה, בעוד הראש מוטל אחורה ומציג את החזה והצוואר הבוהקים במקומו. ואולם העדני לאחר שמצליח לשבות את בת זוגו ולהזדווג איננו עוזר לה במלאכת הקינון וגידול הצעירים כלל.
ציפור זו ניזונה ממיני פירות ומפרוקי רגליים החיים ביער.
תת-מינים

P. m. alberti
P. m. magnificus
המין רובאי מזרחי (Ptiloris intercedens) בעבר נחשב לתת-מין של רובאי זה.
רוברט ברגלנד

רוברט סלמר ברגלנד (באנגלית: Robert Selmer Bergland; 22 ביולי 1928 –  9 בדצמבר 2018) היה חקלאי ופוליטיקאי אמריקאי, שכיהן כמזכיר החקלאות של ארצות הברית תחת הנשיא ג'ימי קרטר בשנים 1977–1981, ולפני כן כחבר בית הנבחרים של ארצות הברית מטעם מחוז הקונגרס השביעי של מינסוטה.
ביוגרפיה

ברגלנד נולד בסמוך לעיירה רוזו (Roseau) שבצפון מינסוטה, בנם של מייבל (אוונס) וסלמר בנט ברגלנד, מכונאי מוסך. במשך שנתיים למד חקלאות באוניברסיטת מינסוטה. בתום לימודיו הגבוהים התמקצע בחקלאות והפך לפקיד בשירות הייצוב והשימור החקלאי של מחלקת החקלאות של ארצות הברית בשנים 1963–1968. בשנת 1970 נבחר ברגלנד אל בית הנבחרים של ארצות הברית, ובראשית ינואר 1971 החל לייצג את מחוז הקונגרס השביעי של מינסוטה בבית הנבחרים האמריקאי. הוא נבחר מטעם מפלגת העבודה-הדמוקרטית-חקלאית של מינסוטה, המסונפת למפלגה הדמוקרטית, לאחר שגבר בבחירות 1970 על אודין הלאנג המכהן. במהלך כהונתו היה חבר בוועדת החקלאות של בית הנבחרים.
ב-22 בינואר 1977 התפטר ברגלנד מבית הנבחרים האמריקאי זמן קצר לאחר תחילת כהונתו החדשה, בעקבות מינויו למזכיר החקלאות של ארצות הברית בידי נשיא ארצות הברית ג'ימי קרטר. כהונתו החלה ב-23 בינואר. במהלך שירותו כמזכיר החקלאות התגלעה מחלוקת בין מחלקת החקלאות למנהל השירותים הכלליים (General Services Administration) שהביאה להקדשה אירונית של שם הקפיטריה במטה מחלקת החקלאות על שמו של הפרוספקטור האמריקאי אלפרד פאקר במטרה לבייש את ה-GSA בסיום החוזה מתקופת נשיאות ריצ'רד ניקסון להפעלת הקפיטריה. כמזכיר החקלאות, ברגלנד ניהל 83 אלף עובדים שהשפיעו כמעט על כל משלם מיסים וצרכן באמריקה; 9,000 הפקחים של המחלקה שמרו על ניקיון ואיכות הבשרים המשווקים לציבור, וברגלנד הורה על הלוואה בת 30 מיליון דולר בשנה לחקלאים.
עם תום נשיאות קרטר בינואר 1981, התמנה ברגלנד ליושב ראש הארגון "Farmland World Trade", ומילא תפקיד זה עד 1982. אחר כך נהיה לסגן נשיא ומנכ"ל האגודה הלאומית לשיתוף פעולה כפרי חשמלי. בתפקידו הציבורי האחרון היה לוביסט בקונגרס ובסוכנויות רגולטריות בשם עסקי החשמל של האגודה. בשנת 1994 נבחר בידי בית המחוקקים של מינסוטה לכהונה במועצת הנגידים של אוניברסיטת מינסוטה. לאחר קדנציה אחת שם פרש, וניהל חווה חקלאית בשטח של 2.4 קילומטר רבוע במינסוטה.
ב-9 בדצמבר 2018 נפטר ברגלנד בגיל 90.
הערות שוליים

↑  מאט שודל, Bob Bergland, embattled agriculture secretary under Jimmy Carter, dies at 90, באתר וושינגטון פוסט, 11 בדצמבר 2018 (באנגלית)
↑  רוברט ד. מקפאדן, Bob Bergland, Agriculture Secretary Under Carter, Dies at 90, באתר הניו יורק טיימס, 9 בדצמבר 2018 (באנגלית)
↑  רוברט ד. מקפאדן, Bob Bergland, agriculture secretary under Carter, dies at 90, באתר סן פרנסיסקו כרוניקל, 11 בדצמבר 2018 (באנגלית)
| --- | --- |
בקרת זהויות :  ISNI: 0000 0001 0954 781X  LCCN: n86114533  SNAC: w6jt1jm4  US Congress: B000408  VIAF: 11331188   WorldCat (עם VIAF): 11331188
קרל גוסטב פליישר

| --- | --- |

פליישר באוגוסט 1940
 לידה:  28 בדצמבר 1883 ביורנור, האיחוד השוודי-נורווגי האיחוד השוודי-נורווגי
 התאבד:  19 בדצמבר 1942 (בגיל 58) אוטווה, קנדה קנדה
 מקום קבורה:  Vår Frelsers gravlund 
 מדינה:  נורווגיה 
 השכלה:  האקדמיה הצבאית הנורווגית  Trondheim Cathedral School 
 השתייכות:   צבא נורווגיה
 תקופת הפעילות:  1905–1942 (כ־37 שנים)
 דרגה:   גנרלמיור
 תפקידים בשירות
 מפקד פלוגה 4 במשמר המלכותי מפקד הרגימנט ה-14 מפקד הדיוויזיה ה-6
 פעולות ומבצעים
 מלחמת העולם השנייה
 עיטורים
  צלב המלחמה (נורווגיה)  אביר מפקד של מסדר האמבט  צלב המלחמה (צרפת)
 
קרל גוסטב פליישר (בנורווגית: Carl Gustav Fleischer‏; 28 בדצמבר 1883 – 19 בדצמבר 1942) היה גנרלמיור בצבא נורווגיה אשר שימש כמפקד הדיוויזיה השישית במהלך קרב נרוויק במלחמת העולם השנייה. לאחר נפילתה של נורווגיה במלחמה, יצא לגלות בקנדה יחד עם הממשלה הנורווגית.
ביוגרפיה

פליישר נולד ב-28 בדצמבר 1883 בעיר ביורנור במחוז דרום טרנדלג. אביו היה הכומר קרל אדואר פליישר (1843–1885) ואמו הייתה יוהנה סופי פרגסטאד (1850–1926). מוצא משפחת פליישר הוא מפרוסיה המזרחית. אבותיו היגרו לנורווגיה במהלך המחצית השנייה של המאה ה-17. משפחת פליישר הייתה משפחה משפיעה מאוד בנורווגיה ורבים מבני משפחתו של קרל גוסטב התברגו בתפקידי מפתח במדינה. אחיו היה הבישוף אנדריאס פליישר.
לאחר מותו של אביו, עקרה המשפחה לטרונדהיים. ביתו התאפיין בנצרות אדוקה ובחסכנות. בשל חוסר ודאות כלכלית, הצטרף פליישר לאקדמיה הצבאית הנורווגית וסיים אותה ב-1905 כסטודנט השני הטוב ביותר במחזורו. ב-1917 הגיע לדרגת קפיטן. ב-1919 נישא לאנטוני "טוני" שרלוט הייגן (1888–1947).
בשנים 1919–1923 היה קצין-מטה בדיוויזיה ה-6 ולאחר מכן, שימש כמפקד פלוגה 4 במשמר המלכותי. בשנת 1928 הועבר לשמש כמורה במכללת המטה של הצבא הנורווגי. ב-1930 הועלה לדרגת מיור וב-1934 הועלה לדרגת אוברסט ומונה למפקד הרגימנט ה-14. מלבד תפקידיו הניהוליים והפיקודיים, פליישר כתב גם מדריכים צבאיים רבים. הוא שימש גם כעורכו של כתב העת הצבאי "Norsk Militært Tidsskrift". פליישר נהג להתריע תכופות מפני מתקפה על נורווגיה והמליץ להגן עליה באמצעות הגנה על החופים, בזמן שהצבא נסוג אל פנים הארץ. ב-16 בינואר 1939 הועלה לדרגת גנרלמיור ומונה למפקד הדיוויזיה ה-6.
ביוגרפיה > במלחמת העולם השנייה

ככל שהתקדמה מלחמת העולם השנייה, גבר החשש מזליגתה אל נורווגיה, ובהחלטה מיוחדת של הוקון השביעי, מלך נורווגיה, מונה פליישר למפקד כל הכוחות של צבא נורווגיה בצפון הארץ. לנוכח מלחמת החורף, פליישר היה מודאג בעיקר מפלישה של הצבא האדום לנורווגיה ונקט צעדים תקיפים כנגד פעילים קומוניסטיים באזור פיקודו. עם זאת, היה זה דווקא הוורמאכט שפלש לנורווגיה. מפקד הצבא הנורווגי, גנרל אוטו רוגה, רצה לנסות לעכב כמה שאפשר את הגרמנים ולהמתין לבעלות הברית. פליישר לעומת זאת, תמך בפעילות התקפית כנגד אגפי הוורמאכט והעורף. ב-28 במאי פתח פליישר במתקפה בשיתוף פעולה עם הבריטים, הצרפתים והפולנים וכבש מחדש את העיר נרוויק. פליישר קיווה למנף את המתקפה ולהדוף את הגרמנים מהארץ, אולם לאור התקדמות המערכה על צרפת ועל ארצות השפלה, נאלצו בעלות הברית להסיג את כוחותיהם מנרוויק ביוני, והדיוויזיה השישית נותרה לבדה בעיר. פליישר נאלץ להורות על אנשיו להניח את נשקם ולהיכנע.
פליישר עצמו הצליח להימלט ולחבור אל הממשלה הנורווגית שהתארגנה למנוסה מהארץ. מכיוון שהגנרל רוגה נפל בשבי הגרמני, פליישר קיווה שהוא יהיה זה שיהפוך למפקד הצבא הנורווגי החופשי, אולם מכיוון שהיה מסוכסך עם צמרת ההנהגה הנורווגית הגולה, הוא לא קיבל את התפקיד, ובמקומו התמנה מפקד צעיר ואנונימי בשם וילהלם פון טנגן הנסטן. פליישר הגיש את התפטרותו, אולם שוכנע לא לעשות זאת, ותחת זאת נשלח לקנדה כמפקד הכוחות הנורווגיים הגולים שחנו בארץ זאת, במטרה להכינם להילחם עבור ארצם. ב-1 בדצמבר 1942 הועבר פליישר מתפקידו והתמנה במקום זאת לנספח הצבאי הנורווגי בארצות הברית, תפקיד שנחשב לזוטר וזניח. כשהוא חש מושפל, ב-19 בדצמבר פליישר התאבד ביריית אקדח.
הסכסוך של פליישר עם הממשלה הנורווגית בכלל, והתאבדותו בפרט, נחשבת עד היום לאחד הנושאים הכאובים והשנויים במחלוקת בחלקה של נורווגיה במלחמת העולם השנייה. מחלוקות אלה המשיכו גם לאחר שאפרו של פליישר הועבר לנורווגיה לאחר המלחמה. הממשלה סירבה לתת הכרה ממלכתית ללווייה, אף על פי שנציגים ממשפחת המלוכה השתתפו בה.
לקריאה נוספת

Fleischer, Carl Gustav (1947). Efterlatte papirer (בנורווגית). Tønsberg: Tønsberg Aktietrykkeris Forlag.
Hovland, Torkel (2000). General Carl Gustav Fleischer: Storhet og fall (בנורווגית) (3rd ed.). Oslo: Aschehoug.
Hermansen, Max, ed. (2008). Hardt Styrbord: Glimt fra norsk sjøkrigshistorie (בנורווגית). Oslo: Sjømilitære Samfunds forlag. ISBN 978-82-997703-0-9.
קמילה בל

| --- | --- |

בל, 2009
 לידה:  2 באוקטובר 1986 (בת 38) לוס אנג'לס, ארצות הברית 
 שם לידה:  Camilla Belle Routh 
 מדינה:  ארצות הברית 
 תקופת הפעילות:  מ-1993
 מקום לימודים:  תיכון מרלבורו 
 בן או בת זוג:  פרננדו ורדאסקו (2009–2010)  טום סטארידג' (ינואר 2006–אוקטובר 2008)  ג'ו ג'ונאס (2008–2009)  Tim Tebow (אוקטובר 2012–דצמבר 2012) 
 פרופיל ב-IMDb
 
קמילה בל ראות' (באנגלית: Camilla Belle Routh; נולדה ב-2 באוקטובר 1986) היא שחקנית קולנוע אמריקאית.
ביוגרפיה

קמילה בל ראות' נולדה ב-2 באוקטובר 1986 בלוס אנג'לס, קליפורניה, בתם של ג'ק ווסלי ראות', בעל חברת בנייה ומלחין מוזיקת קאנטרי ושל דבורה כריסטינה גולד, מעצבת אופנה ממוצא ברזילאי. בל דוברת אנגלית ופורטוגזית.
היא למדה בבית הספר מרלבורו (אנ'), בית ספר תיכון עצמאי לבנות-בלבד בלוס אנג'לס.
משחק

מאז 1993 החלה לשחק כילדה. הופעתה הראשונה הייתה בסרט הטלוויזיה מ-1993 "Trouble Shooters: Trapped Beneath the Earth". סרטה הראשון היה "נסיכה קטנה" מ-1995 בתור ג'יין.
ב-1997 השתתפה בסרט "פארק היורה: העולם האבוד", הסרט השני בסרטי פארק היורה מאת סטיבן ספילברג בתפקיד הילדה קייטי באומן שהותקפה בידי להקת קומפסוגנתוסים אך ניצלה. בשנה לאחר מכן שיחקה בסרט "קסם מעשי" והופיעה בסדרה "ווקר" עם צ'אק נוריס. כמו כן הופיעה לצד סטיבן סיגל בסרט "הפטריוט" בתור הולי מקלארן, תפקיד עליו הועמדה ל"פרס השחקנים הצעירים" (Young Artist Award) בשנת 1999.
בשנת 2000 קיבלה תפקיד ראשי בסרט הדרמה "Rip Girls" בתפקיד סידני מילר. גם עליו הועמדה לפרס השחקנים הצעירים.
ב-2005 שיחקה בסרט הדרמה של רבקה מילר "הבלדה על ג'ק ורוז" בתור רוס סלאבין והועמדה עליו לפרס גוטמן (Gotham Awards). שיחקה גם במותחן האימה של ג'יימי באביט "השקט", לצדה של אלישה קאת'ברט.
בשנת 2008 שיחקה בסרט ההרפתקאות "10,000 לפני הספירה" של רולנד אמריך בתפקיד אוולט, אשתו של דלה והיחידה שניצלה ממתקפת שבט הלוחמים. בשנה שלאחר מכן שיחקה בסרט המדע הבדיוני" פוש" לצד כריס אוונס, דקוטה פנינג ודג'ימון הונסו בתור קירה הדסון.
ב-2011 שיחקה בסרט "מעושר לעוני" בתפקיד נורה.
בשנת 2014 השתתפה בקומדיה "Cavemen", לצד צ'אד מייקל מאריי. בשנת 2016 השתתפה בקומדיה "Sundown", לצד שרה פקסטון.
שבנת 2019 ביצעה הופעת אורח בסדרה הקומית "פני בובה" ברשת הולו.
בשנת 2022 שיחקה לצד מייק קולטר בסרט הדרום-קוריאני "קרטר" שעלה לשירות הזרמת המדיה "נטפליקס".
חיים אישיים

משנת 2008 עד ל-2009 בל הייתה בזוגיות עם הזמר ג'ו ג'ונאס; הם הכירו כשהיא הופיעה בקליפ לשיר "Lovebug" של האחים ג'ונאס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | נסיכה קטנה | ג'יין |  |
| 1996 | Poison Ivy II: Lily | דפני פולק |  |
| 1997 | פארק היורה: העולם האבוד | קייטי באומן |  |
| 1998 | קסם מעשי | סאלי אוונס הצעירה |  |
| 1998 | הפטריוט | הולי מקלארן |  |
| 1998 | Secret of the Andes | דיאנה ווילגינס |  |
| 2001 | הקרקס הנעלם | פיבי אוק'ונר הצעירה |  |
| 2005 | הבלדה על ג'ק ורוז | רוז סלאבין |  |
| 2005 | שכונה בהפרעה | קריסטל פולס |  |
| 2005 | השקט | דוט |  |
| 2006 | כשזר מתקשר | ג'יל ג'ונסון |  |
| 2008 | 10,000 לפנה"ס | אוולט |  |
| 2009 | פוש | קירה הדסון |  |
| 2009 | À Deriva | אנג'לה |  |
| 2010 | אבא בהמצאה | קלייר אקסל |  |
| 2011 | מעושר לעוני | נורה דומינגז |  |
| 2011 | לפרוץ את הגבול | מליסה ווינטרס |  |
| 2013 | Open Road | אנג'י |  |
| 2014 | Cavemen | טס |  |
| 2014 | Amapola | אמה |  |
| 2015 | Diablo | אלכסנדרה |  |
| 2016 | The American Side | אמילי צ'ייס |  |
| 2016 | Sundown | גבי |  |
| 2017 | The Mad Whale | איזבל וואלאס |  |
| 2021 | Phobias |   | במאית ותסריטאית |
| 2022 | 10 Truths About Love | קרינה פרנקלין |  |
| 2022 | קרטר | אגנס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | Empty Cradle | סאלי | סרט טלוויזיה של ABC |
| 1993 | Trouble Shooters: Trapped Beneath the Earth | ג'ניפר גייטס | סרט טלוויזיה של NBC |
| 1994 | Deconstructing Sarah | אליזבת' הצעירה | סרט טלוויזיה של USA |
| 1995 | Annie: A Royal Adventure! | מולי | סרט טלוויזיה של ABC |
| 1996 | Marshal Law | בות' קולמן | סרט טלוויזיה של שואוטיים |
| 1998 | ווקר | סינדי מורגן | פרק: "Code of the West" |
| 1999 | Replacing Dad | מנדי | סרט טלוויזיה של CBS |
| 2000 | משפחת תורנברי | קאלף | דיבוב; פרק: "Where the Gauchos Roam" |
| 2000 | Rip Girls | סידני מילר | סרט טלוויזיה של ערוץ דיסני |
| 2001 | Back to the Secret Garden | אליזבת' "ליזי" בוסקאנה | סרט טלוויזיה של CBS |
| 2018–2019 | מיקי מאוס: הרפתקאות מבולבלות | אלמנדה | דיבוב; 2 פרקים |
| 2019 | Dollface | מליסה | 2 פרקים |
| 2022 | חוק וסדר: פשע מאורגן | פרל סראנו | 6 פרקים |
קרצינומת תאי קשקש

| --- | --- |

קרצינומת תאי קשקש של העור
 תחום:  אונקולוגיה 
 גורמי סיכון:  עישון 
 טיפול:  solasonine  בלאומיצין 
 קישורים ומאגרי מידע
 eMedicine:  1965430 
 MeSH:  D002294
 MedlinePlus:  000829
 סיווגים
 ICD-10:  C44
 ICD-11:  XH0945 
 ICD-O:  squamous cell carcinoma
 
קרצינומת תאי קשׂקשׂ (באנגלית: squamous-cell carcinoma או SCC) הוא סוג של סרטן ממקור אפיתליאלי מתפתח בשכבת האפיתל של העור או הרקמות הריריות השונות של הגוף. רוב הגידולים של תאי קשקש נוצרים על העור, צוואר הרחם והגרון.
אופי הטיפול ויעילותו תלויים בשלב שבו אובחן הגידול לראשונה ובאיבר שבו התגלה. ככלל, כאשר הגידול מופיע על העור הוא קל ביותר לגילוי מוקדם ולטיפול מוצלח, לעומת זאת גידולי הגרון מתגלים בדרך כלל בשלבים מתקדמים שאינם מאפשרים כריתה מלאה ולכן לחולים אלו פרוגנוזה רעה. בדרך כלל קרצינומת תאי הקשקש מתגלה כפצע שאינו מגליד, לעיתים הפצע מדמם או נקרוטי. בבדיקה מיקרוסקופית ניתן לאבחן את מידת החודרנות של התאים ואת מצב בלוטות הלימפה של האזור הנגוע.
ללא התערבות כירורגית עלול הנגע לשלוח גרורות לבלוטות הלימפה ומשם להגיע לאיברים מרוחקים. במקרה שאין אפשרות להוצאת הגידול בניתוח, כמו במקרה של גידול נרחב בגרון, ניתן לטפל בגידול ברדיותרפיה. במקרה שהגידול התפשט לבלוטות הלימפה או לאיברים מרוחקים יש לשקול טיפול כימותרפי אף שהתועלת בו מוגבלת.
במקרים רבים התפתחות של קרצינומת תאי הקשקש נובעת מחשיפה לגורמים קרצינוגניים כמו חשיפה לקרינת UV, עישון, ואלכוהול.
ראו גם

סרטן מנקי הארובות
סרטן תאי עור קשקשיים
רוברט ויטק

רוברט ויטק (בסלובקית: Róbert Vittek; נולד ב-1 באפריל 1982 בברטיסלאבה) הוא כדורגלן עבר סלובקי ששיחק בעמדת החלוץ.